El fitu más importante (y el motivu del viaxe) foi l'apertura de la  llibrería Bertrand el martes 3 de marzu a les 19h30. 1.500 metros cuadraos dedicaos a los llibros na Rambla de Catalunya 37. Tol mundu editorial metíu ellí dientro y, ente tolos convidaos, Joaquim Roglán, al que tuvi de profesor d'Investigación Periodística. Nun se puede espresar equí la ilusión que me fizo ver a esti home depués de tantu tiempu. Ye, fácil, el profesor del que más tengo falao. Un animal del periodismu de los de verdá. El personal de Bertrand, y especialmente Raquel Friera (a la que, por fin,  conocí), encantadores, una xente mui afayaízo. De la que diba pa la inauguración vi, de casualidá, na Galería Triangle (Consell de Cent, 291) dos de les fotos de la esposición de  Fernando Bayona « Milkabouts» que me dexaron con ganes d'escribir d'esti rapaz de la mio quinta y, claro, de tener una d'estes semeyes en mio casa.